text: Gindrama nga Pagbasa sa Biblia
text: #000005
text: “O Jehova, tubtob san-o ako manawag sa imo, agod pamatian mo ako? Tubtob san-o ako mangayo sing bulig sa imo bangod sa pagpamintas, agod magpasilabot ka?” (Habacuc 1:2, 3) Amo ini ang ginsiling ni Habacuc, ang maayo nga tawo nga nahamut-an sang Dios. Kulang bala sia sing pagtuo? Indi gid! Ginpasalig sia sang Dios nga may gintangdo Sia nga tion para dulaon ang pag-antos.—Habacuc 2:2, 3.
text: #000010
text: Kon nagaantos ka ukon ang suod sa imo, mahapos lang magsiling nga kadugay maghulag ang Dios, nga dapat magpasilabot na sia subong. Pero ginapasalig kita sang Biblia: “Si Jehova indi mahinay may kaangtanan sa iya saad, kaangay sang ginahunahuna sang pila ka tawo, sa baylo mapailubon sia sa inyo bangod indi niya luyag nga ang bisan sin-o malaglag kundi luyag niya nga ang tanan mahatagan sang kahigayunan nga maghinulsol.”—2 Pedro 3:9.
text: #000011
text: Dali na lang! Ginpahibalo ni Jesus nga may isa ka kaliwatan nga makasaksi sang pinasahi nga mga kahimtangan nga mangin tanda sang katapusan nga mga adlaw sang “sistema sang mga butang.” (Mateo 24:3-42) Ang katumanan sang tagna ni Jesus sa aton adlaw nagapakita nga madali na lang ang pagpasilabot sang Dios sa hilikuton sang katawhan. *
text: #000012
text: Pero paano dulaon sang Dios ang pag-antos? Sang si Jesus diri sa duta, gingamit niya ang gahom sang Dios para pahaganhaganon ang pag-antos. Binagbinaga ang pila ka halimbawa.
text: #000013
text: Mga Kalamidad: Sang nagpanakayon si Jesus kag ang iya mga apostoles sa Dagat sang Galilea, diutayan lang sila malunod bangod sang mabaskog nga unos. Pero ginpakita ni Jesus nga makontrol nila sang iya Amay ang tiempo. (Colosas 1:15, 16) Si Jesus nagsiling lang: “Hipos! Maglinong ka!” Ano ang natabo? “Nagtinong ang hangin, kag naglinong ini.”—Marcos 4:35-39.
text: #000014
text: Balatian: Bantog si Jesus kay naayo niya ang bulag, piang, kag pati na ang may kuyap, aro, ukon bisan ano nga balatian. “Gin-ayo niya ang tanan nga nagaantos.”—Mateo 4:23, 24; 8:16; 11:2-5.
text: #000015
text: Kakulang sing Pagkaon: Gingamit ni Jesus ang gahom nga halin sa iya Amay para mag-aman sing bastante nga pagkaon. Ang Biblia nagasiling nga duha ka beses nga ginpakaon niya ang linibo.—Mateo 14:14-21; 15:32-38.
text: #000016
text: ^ par. 5 Para sa dugang nga impormasyon parte sa katapusan nga mga adlaw, tan-awa ang leksion 32 sang libro nga Magkabuhi sing Wala Katapusan! nga ginbalhag sang mga Saksi ni Jehova kag ma-download sing libre sa .
text: #000018
text: San-o ang Katapusan sang Kalibutan?
text: #000021
text: Nagaulikid Bala ang Dios sa Imo?
text: #000027